לביאה מנוס

לביאה מנוס (נולדה 9 באוקטובר 1941) היא פסלת, ציירת ואמנית קרמיקה ישראלית, הידועה בזכות יצירותיה המשלבות קרמיקה וטבע, וכן בזכות אנדרטאות זיכרון שיצרה להנצחת חללי מערכות ישראל.

 ביוגרפיה 
לביאה מנוס החלה את דרכה האמנותית בגיל צעיר, כאשר סייעה למורה לקרמיקה ניצולת שואה. בגיל 14 עברה לקיבוץ מעיין צבי, שם פגשה את בעלה לעתיד, אורי מנוס. הקיבוץ תמך בכישרונה האמנותי ואיפשר לה להקים חוג קרמיקה לילדים ולמבוגרים. למדה בבית הספר לגננות ושתילה, ובמכון אבני לאמנות בבת ים. השלימה את השכלתה האמנותית בבית הספר הגבוה לאמנות בבואנוס איירס, ארגנטינה.

 לימודים 
 קרמיקה, טבעון
 ציור, מוזיאון הלנה רובינשטיין, עם אליהו גאט
 פרסקו ופיסול בטיח צבעוני, בית הספר הגבוה לאמנות בואנוס איירס, ארגנטינה, עם ארנסטו דלה קרקובה
 פיסול, בית רוטשילד, חיפה
 ציור ופיסול, מכון לאמנות, בת -ים
 פיסול קרמי, מכון אבני, תל אביב

 יצירתה האמנותית 
יצירותיה של מנוס מאופיינות בשילוב בין קרמיקה לעולם הצומח, תוך שימוש בחומרים טבעיים ועיצובים ייחודיים. היא יצרה פסלי בטון לזכרו של המורה לטבע שמעון אנגרס ז"ל, המוצבים בקיבוץ מעיין צבי. יצירותיה הוצגו בתערוכות פרחים וזכו בפרסים. מנוס זכתה להערכה על החדשנות בשילוב צמחי בית עם כלי קרמיקה.

 אנדרטאות זיכרון 
לביאה מנוס ידועה בזכות אנדרטאות הזיכרון שיצרה להנצחת חללי מערכות ישראל, בשיתוף פעולה עם בעלה, תא"ל (מיל') אורי מנוס. בין האנדרטאות הבולטות:
 אנדרטה לחללי גדוד 405: אנדרטה לזכר 21 חללי גדוד 405, שנפלו במלחמת יום הכיפורים. האנדרטה הוקמה בשנת 2008 בנוכחות צמרת צה"ל ובני משפחות הנופלים.
 אנדרטת הג'יפ: אנדרטה לזכר אבי דיטשי ויואל פורת, שני לוחמי גדוד תותחנים 405 שנפלו במלחמת יום הכיפורים. האנדרטה ממוקמת סמוך לצומת המפלים ברמת הגולן, וכוללת ג'יפ הניצב על במה.
 אנדרטת סוללה בועז: אתר הנצחה לסוללת "בועז" בגדוד "נמר".

בעיצוב האנדרטאות, שילבה מנוס בין אלמנטים פיסוליים לנוף הטבעי, מתוך רצון ליצור הנצחה מרגשת ומשמעותית.

 הוקרה ופרסים 
 1965 תערוכת הפרח הבינלאומית חיפה, פרס ראשון
 1966 ציון לשבח, שילוב פיסול בצמחים, רמת גן
 1966 ייצוג ישראל בפסטיבל אומנות בינלאומי בגרמניה
 1969–1970, מענק מצוינות יצירתית (שרת), קרן תרבות אמריקה-ישראל
 1973 עיצוב קרמיקה ישראלי, מוזיאון הארץ, תל אביב, ישראל, פרס ראשון
 1980 פרס קרן שרת לאמנים צעירים
 1993 מלגת לימודים, ממשלת ארגנטינה

 תערוכות 
מנוס ערכה 18 תערוכות יחיד והשתתפה ב-56 תערוכות קבוצתיות בארץ ובעולם. בין תערוכות היחיד שלה:
 "עשרים שנות עבודה בחומר", בית האמנית, רעננה (1979).
 "חדרה של אקליפטוסים ותחנת כוח", בית האמנים, חדרה (1982).
 "לביאה מנוס - ארץ אבני גבול וגדרות", גלריה המגדל, תל אביב (1997-1998).
 מטען צד (1985).
 "לביאה מנוס- אין לי ארץ אחרת ימים של עצב של שמחה", מוזיאון בית התנ"ך, תל אביב (2001).
 בין ארץ לשמים היכל התרבות, ראשון לציון (2007).

 ספרים 
 לביאה מנוס: עשרים שנות עבודה בחומר (1979).
 לביאה מנוס: ארץ אבני גבול וגדרות (1997).

 התנגדות לתואר יקיר העיר לנחום חופרי 
לביאה מנוס הביעה התנגדות להענקת תואר "יקיר העיר" לנחום חופרי, ראש עיריית רעננה לשעבר. לטענתה, במהלך כהונתו כמנהל תיכון "אוסטרובסקי", פגע חופרי באופן מכוון בקיר זיכרון שיצרה לזכר נופלי בית הספר ואף "חיבל והרס ביודעין" ביצירה.

המחלוקת בין השניים החלה עוד בתקופה שבה ניהל חופרי את בית הספר, אז, לדבריה של מנוס, פגע באנדרטה שהקימה. התנגדותה להענקת התואר עלתה לכותרות לאחר שפרסמה קריאה ברשתות החברתיות לעצור את הענקת האות לחופרי.

בתגובה לטענות, מסר נחום חופרי כי מדובר היה בטעות שנעשתה בתום לב, והתנצל על המקרה.

 חיים אישיים 
לביאה מנוס נשואה לתא"ל (מיל') אורי מנוס, סמג"ד גדוד תותחנים 405 במלחמת יום הכיפורים. לזוג שלוש בנות ובן, עומר מנוס ז"ל, רץ מרתון וצלם, שנפטר בפתאומיות בגיל 48.

 קישורים חיצוניים 

 לביאה מנוס מנציחה בגולן, אתר יוטיוב, 4 ביולי 2024

 סיפור של מלחמה, הנצחה ומורשת, אתר ביטחוניסט

 אורית ענבר, בצל הסערה בין משפחת מנוס לנחום חופרי: הוענק אות יקירי העיר רעננה, 19 בינואר 2023
 טלוויזיה קהיתית מבט רענן, לביאה מנוס לוחמת ולוחמת

 הערות שוליים 

קטגוריה:פסלות ישראליות
קטגוריה:אמניות ישראליות
קטגוריה:מעין צבי: אישים
קטגוריה:ישראל: אנדרטאות
קטגוריה:בוגרות מכון אבני
קטגוריה:בוגרי מכון אבני
קטגוריה:ישראליות שנולדו ב-1941
קטגוריה:ישראלים שנולדו ב-1941